Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: * Lásd a 9/1995. (II. 3.) Korm. rendeletet a köztisztviselők képesítési
Paragraph Index: 779

1. A vizsgán a III. fejezetben (Szakmai követelmények) megfogalmazott ismereteket és feladatokat kell számon kérni. A vizsgára bocsátás feltételei: — Középfokú vizsga esetén = a tanfolyamon való részvétel igazolása, = középiskolai bizonyítvány bemutatása, vagy legalább szakmunkás-bizonyítvány és 3 évi munkaviszony igazolása rendészeti-vagyonvédelmi, őrzési, tűz-, munka- vagy polgári védelmi munkakörben. — Felsőfokú vizsga esetén = a tanfolyamon való részvétel igazolása, = középiskolai végzettség esetén rendészeti-vagyonvédelmi, tűzvédelmi, polgári védelmi munkakörök egyikében eltöltött legalább 3 évi munkaviszony igazolása, vagy a munkaviszony igazolása helyett középfokú biztonságszervező tanfolyami végzettség. Egy-egy tantárgy oktatása során a gyakorlati ismereteket bemutatókon, gyakorlatokon szerzik meg a hallgatók, elméleti ismereteikről tesztlapok kitöltésével vagy felmérő dolgozatokkal adnak számot. A tanulmányok befejezését követően szakmai képesítő vizsgára csak az bocsátható, aki — az előadásokat, gyakorlatokat rendszeresen látogatta, hiányzása az oktatási idő egyharmadát nem haladta meg, — beszámolási kötelezettségeinek eleget tett.

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes